**Rezumatul activității și a rezultatelor obținute în proiect perioada 2020-2023**

„Elaborarea și modernizarea tehnologiilor durabile şi ecologice a speciilor pomicole şi bacifere în condiţiile schimbărilor climatice”

 **Cifrul proiectului** 20.80009.5107.22

|  |
| --- |
| Încălzirea globală şi starea mediului ambiant cu poluarea în continuă creştere, impune elaborarea şi modernizarea tehnologiilor, care ar corespunde exigenţelor economice, ecologice şi sociale. Soluţionarea cerinţelor menţionate, poate fi efectuată, prin alegerea combinaţiilor soi-portaltoi, rezistente la condiţiile biotice şi abiotice de stres, folosirea unui sistem de agrotehnică corespunzător, cu produse biologice de întreţinere, fertilizare a solului şi protecţie a plantelor. Obiectivele cercetărilor sunt creşterea competitivităţii economice a produselor pomicole şi bacifere, producerea de fructe sănătoase şi protejarea mediului înconjurător, înlocuirea tehnologiilor clasice poluante cu tehnologii intensive, bazate pe verigi bioecologice de întreţinere şi exploatare a culturilor pomicole şi bacifere.Cercetările s-au efectuat în 19 experienţe la speciile pomicole prun, cais, nuc şi speciile bacifere căpșun, zmeur, coacăz, agriș, mur, catina albă, afin, lonicera amplasate în 11 gospodării agricole.Datele obținute în cercetările efectuate în anii 2020-2023 au demonstrat, că prunul de soiul Super Prezident altoit pe portaltoiul vegitativ Cubani 86 are o vigoare de creștere mai mare, întră mai devreme pe rod, are o suprafață a frunzelor mai mare, un conținut de pigmenți și elimente nutritive mai ridicat și un spor al producției mai mare pe anii de investigare față de prunul altoit pe portaltoiul omologat corcoduș. Studiul sistemului ecologic de lucrare, întreţinere şi fertilizare a solului, au permis obţinerea datelor experimentale privind influenţa a trei sisteme de întreţinere şi lucrare a solului în intervalele dintre rânduri, patru variante cu mulcire cu diferite materiale în fâşiile de sub pomi, si 12 doze de îngrăşăminte ecologice asupra creşterii şi productivităţii prunului, caisului şi nucului. S-au acumulat date experimentale privitor la indicii fitometrici de creştere a pomilor ( grosimea trinchiului, înălţimea şi lăţimea coroanelor, creştrîerile anuale, numărul florilor şi a fructelor legate) umiditatea solului, rezerva de apă în sol, conţinutul de substanţe nutritive în sol şi plante, speciile de buruieni şi cantitatea de seminţe în sol, activitatea microbiologică, conţinutul pigmenţilor în frunze, masa medie a fructelor şi recolta producţiei de prun, cais şi nuc. Au fost elaborate sistemele măsurilor de protecţie cu produse biologice împotriva bolilor şi dăunătorilor prunului, caisului şi nucului. A fost studiată durata acţiunii bioproduselor cercetate în diferite amestecuri. Pe parcursul perioadei de vegetație au fost studiate și determinate normele de consum optime, termenii de folosire în dependență de fenofazele de dezvoltare a culturii, eficiența biologică a biopreparatelor studiate împotriva organismelor nocive la prun, cais și nuc. S-a elaborat şi aprobat scheme raţionale de protecţie a prunului, caisului şi nucului cu produse biologice. Au fost elaborate şi editate recomandări “Tehnologii ecologice de cultivare a prunului caisului şi nucului”.La speciile bacifere s-a studiat: -Adaptărea speciilor bacifere la condiţiile schimbătoare ale climei din Republica Moldova, influenţa condiţiilor pedoclimatice zonale asupra plantelor în parcurgerea fazelor fenologice de dezvoltare. -Au fost apreciate metode ecologice de cultivare a speciilor bacifere cu aplicarea îngrăşămintelor verzi şi organice în condiţiile schimbărilor climatice în diferite zone ale Republicii Moldova: centru (mun Chişinău), sud (r-nul Cahul) şi nord-centru (r-nul Teleneşti).-Au fost elaborate pentru producători recomandările tehnologice referitor la cultivarea speciilor bacifere în condiţiile schimbărilor climatice din Republica Moldova: Metode ecologice de cultivare a speciilor bacifere în condiţiile schimbărilor climatic.Pe parcursul anilor au fost elaborate și editate normativele investițiilor de capital pentru înființarea plantațiilor, normativele cheltuielilor de producție și fișele tehnologice la culturile prun , cais, nuc și zmeură. |